गवर्नमेंट डिग्री कॉलेज सितारगंज में आयकर पर राष्ट्रीय क्विज प्रतियोगिता - तीर्थचेतना
गवर्नमेंट डिग्री कॉलेज सितारगंज में आयकर पर राष्ट्रीय क्विज प्रतियोगिता
सितारगंज। गवर्नमेंट डिग्री कॉलेज सितारगंज में आयकर पर आयोजित ऑनलाइन क्विज प्रतियोगिता में देश के दर्जन भर राज्यों के 1800 से अधिक छात्र/छात्राओं ने शिरकत की।
आयकर जागरूकता कार्यक्रम के तहत आयोजित प्रतियोगिता का शुभारंभ कॉलेज के प्रिंसिपल प्रो. सुभाष वर्मा ने किया। इस मौके पर उन्होंने कहा कि मौजूदा दौर में अर्थ व्यवस्था से संबंधित टैक्स के बारे में जागरूकता जरूरी है। क्विज प्रतियोगिता एक अच्छी पहल है।
संयोजक डा. चंद्रपाल ने बताया कि देश के दर्जन भर राज्यों के 1816 छात्रों ने क्विज प्रतियोगिता में शिरकत की। इसमें 864 प्रतिभागियों ने 50 प्रतिशत से अधिक अंक हासिल किए। 34 प्रतिभागियों ने 100 प्रतिशत, 29 ने 96 प्रतिशत और 21 प्रतिभागियों ने 92 प्रतिशत अंक हासिल किए।
बनारस विश्वविद्यालय की फराह फातिमा, कानपुर विश्वविद्यालय की आफरीन फातिमा, इंटीग्रल विश्वविद्यालय, लखनउ की सुप्रीय गुप्ता, दून विश्वविद्यालय की शारदा जैन, आईएमएम यूनिसन विश्वविद्यालय के नवजीत सिंह तलवार, एमबीपी कॉलेज हल्द्वानी, कुमाउं विश्वविद्याल के पंकज रावत और प्रिंयका रावत अव्वल रहे।
Previous article गवर्नमेंट डिग्री कॉलेज चिन्यालीसौड़ में क्विज प्रतियोगिता
Next article टिहरी जिले में पशु पालन का कारनामाः बगैर दवा के पहुंचा बिल और भुगतान हो गया,मंत्री के निरीक्षण में हुआ खुलासा